open-index/open-wikipedia-markdown huggingface dataset:
نێردراوی ھاوکاریی نەتەوە یەکگرتووەکان بۆ عێراق

**نێردراوی ھاوکاریی نەتەوە یەکگرتووەکان بۆ عێراق** (بە‌ ئینگلیزی: United Nations Assistance Mission for Iraq) بە بڕیاری ژمارە ١٥٠٠ی ئەنجومەنی ئاسایشی نەتەوە یەکگرتووەکان لە ١٤ی ئابی ٢٠٠٣ دامەزراوە، پاڵپشتی ھەوڵەکانی گەشەپێدانی نیشتمانیی دەکات لەسەر ئاستی سیاسی و ھەڵبژاردن و مرۆیی لە سەرتاسەری عێراقدا. لە مانگی تەممووزی ٢٠١٧ ئەنجومەنی ئاسایشی نەتەوە یەکگرتووەکان ئەرکی نوێنەرایەتی سیاسی نەتەوە یەکگرتووەکانی لە عێراق بۆ ماوەی ساڵێک درێژکردەوە تا ٣١ی تەممووزی ٢٠١٨.
## سەرچاوەکان

پۆل:دامەزرانەکانی ٢٠٠٣ لە عێراق
حکوومەتی عێراق

وێنۆک|بڕوانامەی ڕەگەزنامەی عێراقی بۆ فیزیازانی عێراقی عەبدولجەبار عەبدوڵڵا
زاراوەی **حکوومەتی عێراق** ئاماژەیە بۆ دەسەڵاتی جێبەجێکردن لە عێراق کە ئەنجومەنی وەزیرانی عێراق نوێنەرایەتی دەکات.  
## سەرچاوەکان

پۆل:حکومەتی عێراق
ئەنجومەنی وەزیرانی عێراق

**ئەنجومەنی وەزیرانی عێراق** دەسەڵاتی جێبەجێکارە لە حکوومەتی عێراقدا.

ئەنجوومەنی نوێنەرانی عێراق سەرۆکی دەوڵەت ھەڵدەبژێرێت کە بە دوو نوێنەر ئەنجومەنی سەرۆکایەتی کۆمار پێکدەھێنێت. ئەنجومەنی سەرۆکایەتی سەرۆکوەزیران دیاری دەکات، کە ئەویش ئەنجومەنی وەزیران دیاری دەکات، و ھەموویان دەبێت لەلایەن ئەنجومەنی نوێنەرانەوە پەسەند بکرێن.
## سەرچاوەکان

پۆل:حکومەتی عێراق
پۆل:سیاسەتی عێراق
یەکەم حکوومەتی نووری مالیکی (٢٠٠٦)

**یەکەم حکوومەتی نووری مالیکی** یەکەم حکوومەتی یاساییە کە لە عێراق پێکھێنراوە، کە بە فەرمی لە ٢٠ی ئایاری ٢٠٠٦ بە دەنگی نوێنەرانی پەرلەمانی عێراق دەسەڵاتی لە عێراق گرتە دەست. نووری مالیکی لەم حکوومەتەدا ٣٧ وەزیری مەیلی ئایینی و سیاسی جۆراوجۆری ھێنا. یەکەم حکوومەتی نووری مالیکی تا ٢٢ی کانوونی یەکەمی ٢٠١٠ لە دەسەڵاتدا بوو.

## سەرچاوەکان
پاندای کۆنگ فو: سوارچاکی ئەژدیھاکە

**پاندای کۆنگ فو: سوارچاکی ئەژدیھاکە** () زنجیرەیەکی تەلەڤیزیۆنی ئەنیمەیشنی ئەمریکییە. ئەم ئەنیمەیشنە لەلایەن میچ واتسۆن و پیتەر ھاستینگس بۆ نێتفلێکس دروست کراوە. سێیەم زنجیرە تەلەڤیزیۆنییە لە زنجیرەی *[[پاندای کۆنگ فو (زنجیرەفیلم)|کۆنگ فو پاندا]]*، دوای *کۆنگ فو پاندا: چنگەکانی چارەنووس*. سوارچاکی ئەژدیھاکە لەلایەن کۆمپانیای دریم وۆرکز تەلەڤیزیۆن ئەنیمەیشن بەرھەم ھێنراوە و لە ١٤ی تەممووزی ٢٠٢٢ بۆ یەکەمجار لە نێتفلێکس نمایشکرا.

## سەرچاوەکان

پۆل:زنجیرە تەلەڤیزیۆنییە ئەمریکییەکان، دەستپێکردنی ٢٠٢٢
پۆل:زنجیرە تەلەڤیزیۆنییە ئەنیمەیشنییە ئەمریکییەکانی دەیەی ٢٠٢٠
پۆل:زنجیرە تەلەڤیزیۆنییە ئەنیمەیشنییە کۆمپیوتەرییە ئەمریکییەکان
پۆل:زنجیرە تەلەڤیزیۆنییە ئەکشنییە ئەنیمەیشنییە منداڵانە ئەمریکییەکان
پۆل:زنجیرە تەلەڤیزیۆنییە ھونەرە جەنگییەکان
پۆل:زنجیرە تەلەڤیزیۆنییە کۆمیدییە ئەنیمەیشنییە منداڵانە ئەمریکییەکان
پۆل:زنجیرە تەلەڤیزیۆنییە ئەنیمەیشنەکانی ڕۆژاوا کە کاریگەری ئەنیمێیان لەسەرە
پۆل:بەرنامە تەلەڤیزیۆنییە ئینگلیزی-زمانە ئەمریکییەکان
پۆل:زنجیرە تەلەڤیزیۆنییە سەرکێشییە ئەنیمەیشنییە منداڵانە ئەمریکییەکان
ھێرشکردنە سەر باڵیۆزخانەی سوێد لە بەغدا (٢٠٢٣)

**ھێرشکردنە سەر باڵیۆزخانەی سوێد لە بەغدا ٢٠٢٣** ھێرشێکە کە لە بەرەبەیانی ڕۆژی پێنجشەممە ٢٠ی تەممووزی ٢٠٢٣ بۆ سەر بارەگای باڵیۆزخانەی سوێد لە بەغدای پایتەختی عێراق ڕوویدا، کە دەیان خۆپیشاندەر ھەڵیانکوتایە سەر باڵەخانەی باڵیۆزخانەی سوێد وەک ناڕەزایەتییەک بەرامبەر بە سووتاندنی قورئان لە سوێد لەلایەن سەلوان مۆمیکاوە، بیناکە ئاگری گرت و دووکەڵ تێیدا بەرزبووەوە و بە سەدان لایەنگری سەرۆکی ڕەوتی سەدر دەورە درا. 

## ھەڵکووتان
لە ٢٠ی تەممووزی ٢٠٢٣، نزیکەی کاتژمێر ٢ی بەیانی بە کاتی فەرمی (٢٣:٠٠ بە کاتی جیھانیی، ١٩ی تەممووز)، سەدان خۆپیشاندەر ھێرشیان کردە سەر باڵیۆزخانەکە، دوای ئەوەی پۆلیس لە ستۆکھۆڵم بۆ جاری دووەم مۆڵەتی سووتاندنی قورئانی بە سەلوان مۆمیکا دا. ئاگر و دووکەڵ بینرا لە بینای باڵیۆزخانەکەدا، و وەزارەتی دەرەوەی عێراق بەیاننامەیەکی بڵاوکردەوە و تێیدا سەرکۆنەی ڕووداوەکەی کرد و ھێزە ئەمنییەکان ڕێنمایییان پێگەیشت سەبارەت بە لێکۆڵینەوە لە ڕووداوەکە، وەزیری دەرەوەی سوێد تۆبیاس بیۆلسترۆم ڕای گەیاند کە کارمەندانی باڵیۆزخانەکە سەلامەت بوون، و وتی: «حکوومەتی عێراق بەرپرسیارێتی یاسایی خۆی بەپێی ڕێککەوتننامەی پەیوەندییە دیپلۆماسییەکانی ڤیێنا بۆ پاراستنی باڵیۆزخانەکە لە ئەستۆ نەگرت. و لە ماددەی ٢٢ مەرجی ئەوە خراوەتەڕوو کە ڕێککەوتنەکە بەشێکی دەڵێت: «وڵاتی میواندار بەرپرسیارێتی پاراستنی بینای نێردراوانی لە ئەستۆیە لە ھەر دەستدرێژییەک یان زیانێک».

وتەبێژی فەرمیی حکوومەتی عێراق، باسم عەوادی لە بەیاننامەیەکی ڕۆژنامەوانیدا ڕای گەیاند: «محەممەد شیاع سوودانی سەرۆکوەزیرانی عێراق، ئاڕاستەی وەزارەتی دەرەوەی کرد بۆ کشانەوەی بەرپرسیارێتی کارووباری عێراق لە باڵیۆزخانەی کۆماری عێراق لە پایتەختی سوێد، ھەروەھا داوای لە باڵیۆزی سوێد کرد خاکی عێراق جێبھێڵێت». ئاماژەی بەوەشکرد، «ئەم ڕێنماییانە لە وەڵامی مۆڵەتی دووبارەی حکوومەتی سوێددا ھات بۆ سووتاندنی قورئان و سووکایەتیکردن بە پیرۆزییەکانی ئیسلام، و سووتاندنی ئاڵای عێراق».

## پاشخان
لە ٢٨ی حوزەیرانی ٢٠٢٣، سەلوان مۆمیکا، پەنابەرێکی عێراقی لە سوێد و بە ڕەچەڵەک ئاشووری و پەیڕەوی ئایینی مەسیحییەت، چاپێکی قورئانی دڕاند، پاشان لە مزگەوتی ناوەندی ستۆکھۆڵم سووتاندی لە یەکەم ڕۆژی جەژنی قورباندا، دوای ئەوەی پۆلیسی سوێد پاش بڕیارێکی دادوەری مۆڵەتی ڕێکخستنی ناڕەزایەتییەکەی پێدا.

لە ٢٠ی تەمووزی ٢٠٢٣، سەلوان مۆمیکا سووتاندنی چاپێکی دیکەی قورئانی دووبارە کردەوە، جگە لەوەش ئاڵای عێراقی لە بەردەم بارەگای باڵیۆزخانەی عێراق لە سوێد سووتاند، ئەمەش توڕەیی گەلی عێراق و حکوومەتی عێراقی لێکەوتەوە، لە ئەنجامدا حکوومەتی عێراق بڕیاری دەرکردنی باڵیۆزی سوێد و پچڕاندنی پەیوەندییە دیپلۆماسییەکانی دا لەگەڵ ستۆکھۆڵم بە تەواوی.

## کاردانەوەکان
* : وەزارەتی دەرەوەی عێراق بە توندی سەرکۆنەی ھێرش و سووتاندنی باڵیۆزخانەی سوێدی کرد لە بەغدا.
* : باڵیۆزی عێراقی لە ستۆکھۆڵم بانگھێشت کرد، و وەزارەتی دەرەوەی سوێد دەسەڵاتدارانی عێراقی بە بەرپرسیار زانی لە پاراستنی نوێنەرە دیپلۆماسییەکان و کارمەندەکانیان.
* : وەزارەتی دەرەوەی ئەمریکا بە توندی سەرکۆنەی ھێرشی سەر باڵیۆزخانەی سوێدی کرد لە بەغدا.
* 22px یەکێتیی ئەورووپا: یەکێتیی ئەورووپا ھێرشەکەی بۆ سەر باڵیۆزخانەی سوێد لە عێراق سەرکۆنە کرد.
* 22px نێردەی ھاوکاری نەتەوە یەکگرتووەکان بۆ عێراق (یوونامی): نوێنەرایەتی نەتەوە یەکگرتووەکان لە عێراق ھێرشی سەر باڵیۆزخانەی سوێدیان سەرکۆنە کرد.

## سەرچاوەکان
دووەم حکوومەتی نووری مالیکی (٢٠١٠)

**حکوومەتی عێراق ٢٠١٠** یان **دووەم حکوومەتی مالیکی**، حکوومەتی عێراقە لە ٢٢ی کانوونی یەکەمی ٢٠١٠ تا ٨ی ئەیلوولی ٢٠١٤.
## سەرچاوەکان
مۆسیقای لوڕی

**مۆسیقای لوڕی** ئاماژە بە تایبەتمەندییەکانی نەتەوی-چاندیی لوڕەکان لە ڕۆژھەڵاتی ناوین دەکات. مۆسیقای لوڕی مۆسیقایەکی کۆن و جۆراوجۆرە.

## ئامێرەکان
ناسراوترین ئامێرە مۆسیقاییەکانی لوڕی بریتین لە سوڕنا، دەھۆڵ، تاڵ (کەمانچەی لوڕی)، دمەک (تۆماک)؛ جگە لەمانە ھەندێک لە ئامێرە نەریتییە باوەکانی ئێران لە مۆسیقای لوڕی دەژەندرێن. لە نێوانی ئە ئامێرانەدا تاڵ (کەمانچەی لوڕی) تاقە ئامێرێکە کە لە بنەڕەتدا لەگەڵ ئامێرە مۆسیقاییە ئێرانییەکان جیاوازە. لە مۆسیقای لوڕی پەیژەی ماھوور زۆر باوە.

## ئەمانەش ببینە
* شامیرزا مورادی
* مەسعوود بەختیاری
* عەلی ئەکبەر شکارچی
* فەرەج عەلیپوور
* ڕەزا سەقایی

## سەرچاوەکان

پۆل:مۆسیقای لوڕی
پۆل:نەریتەکانی مۆسیقای کلاسیک و ھونەری
پەیوەندییەکانی سوێد و عێراق

**پەیوەندییەکانی عێراق و سوێد** پەیوەندییەکی دووقۆڵییە لە نێوان عێراق و سوێددا، بەو پێیەی عێراق باڵیۆزخانەی لە شاری ستۆکھۆڵم ھەیە و سوێد باڵیۆزخانەی لە شاری بەغدا و لە شاری ھەولێر ھەیە، ھەروەھا پەیوەندییەکە کورتبووەتەوە بە بوونی نزیکەی ١٥٠ ھەزار کۆچبەری بە ڕەچەڵەک عێراقی کە لە سوێد دەژین، کە کۆمەڵگەی عێراقی بە یەکێک لە گەورەترین پێکھاتە بیانییەکانی سوێد دادەنرێت. لە ئێستادا پەیوەندییە دیپلۆماسییەکان لەلایەن عێراقەوە پچڕاون.

پەیوەندییەکانی نێوان ھەردوو وڵات دەگەڕێتەوە بۆ ساڵانی ھەشتاکانی سەدەی ڕابردوو، کاتێک عێراق ڕێگەی بە کۆمپانیا سوێدییەکان دا لە عێراق کار بکەن، بەڵام دوای ئەوەی عێراق لە ساڵی ١٩٩٠دا عێراق کوێتی داگیرکرد، پەیوەندییەکان خراپ بوون، بەڵام دوای ڕووخانی ڕژێمی سەددام حوسێن پەیوەندییەکان وردە وردە گەڕانەوە، باڵیۆزخانەی سوێد بۆ ماوەیەکی کاتی گواسترایەوە بۆ شاری عەممان لە ئوردن دوای داگیرکردنی عێراق لە ساڵی ٢٠٠٣. بەھۆی ھەڕەشەی تیرۆریستییەوە، بەڵام لە کۆتایی ساڵی ٢٠٠٩دا گەڕێنرایەوە بەغدا.

## پچڕانی پەیوەندییەکان
لە ٢٠ی تەمموزی ٢٠٢٣، دوای ئەوەی پەنابەرێکی عێراقی بە ناوی سەلوان مۆمیکا بۆ جاری دووەم چاپێکی قورئانی سووتاند، و بۆ یەکەمجار ئاڵای عێراقی لە بەردەم باڵیۆزخانەی عێراق لە سوێد سووتاند، حکوومەتی عێراق بڕیاری دەرکردی باڵیۆزی سوێدی دا و پچڕاندنی پەیوەندی دیپلۆماسییەکان لەگەڵ ستۆکھۆڵم بەتەواوی.
## ئەمانەش ببینە
* سوتاندنی قورئان لە سوێد
## سەرچاوەکان
ڕانگۆ (فیلم)

***ڕانگۆ*** () ئەنیمەیشنێکی ئەمریکییە کە لە ساڵی ٢٠١١ بەرهەم هێنراوە بە کۆمیدیای ئەکشن و ڕۆژاوایی و لە نووسینی جۆن لۆگان و دەرهێنانی گۆر ڤێربینسکی . فیلمەکە ستایشی ڕەخنەگرانی زۆری لێکرا و سەرکەوتنی بازرگانی بەدەستهێنا، هەروەها خەڵاتی ئۆسکاری باشترین فیلمی ئەنیمەیشنی بەدەستهێنا. *ڕانگۆ* لە ٤ی ئازاری ٢٠١١ لەلایەن کۆمپانیای پارامۆنت پیکچەرزەوە بڵاوکرایەوە. لەم فیلمەدا , جۆنی دیپ وەک ڕەنگۆ قسە دەکات. 

## کورتە
پاش ئەوەی بەهۆی ڕووداوێکەوە دەکەوێتە بیابانێکەوە، کەسێکی نامۆ بانگەشەی ئەوە دەکات کە 'ڕانگۆ'ی ئەفسانەی ناوچەکەیە.

## گرووپی ئەکتەرەکان
جۆنی دیپ دەنگی ڕانگۆیە. حەربایەکی زیرەک و قارەمان, بەڵام کەمێک نائاسایی.

ئیسلا فیشەر وەک میس بینس، کەسایەتییەکە لە بیابان کە خێرا توڕەیی خۆی لەدەست دەدات بەڵام دڵێکی میهرەبانی هەیە.

## خەڵاتەکان
لە ٨٤ەمین خەڵاتی ئۆسکاردا ، *ڕانگۆ* خەڵاتی ئۆسکاری باشترین فیلمی ئەنیمەیشنی بەدەستهێنا.
## سەرچاوەکان
* 

پۆل:مشتومڕی فیلمەکان
پۆل:فیلمەکان کە لە لاس ڤێگاس ڤالی ڕوودەدەن
پۆل:ئەو فیلمانەی لە بیابانەکاندا ڕوودەدەن
پۆل:فیلمەکان بە چەشنی ڕۆژاوایی نوێ
پۆل:فیلمە سەرکێشییەکانی دەیەی ٢٠١٠
پۆل:فیلمە کۆمیدیی ئەکشنی ئەمریکی
پۆل:فیلمەکان دەربارەی ئاژەڵان
پۆل:فیلمە ئەنیمەیشنەکان
پۆل:فیلمە کۆمیدییە ئەنیمەیشنەکانی منداڵانی ئەمریکی
پۆل:فیلمە ئەنیمەیشنییە کۆمپیوتەرییە ئەمریکییەکان
پۆل:فیلمە ئەنیمەیشنە کۆمپیوتەرییەکانی ٢٠١١
پۆل:فیلمی ئەنیمەیشن سەبارەت بە گیانلەبەران
پۆل:فیلمە ئەنیمەیشنەکانی پاراماونت پیکچەرز
پۆل:فیلمە ئەنیمەیشنە ئەمریکییەکانی ٢٠١٠
پۆل:فیلمە ئەنیمەیشنەکانی ٢٠١١
پۆل:فیلمەکانی پاراماونت پیکچەرز
پۆل:براوەکانی بافتا (فیلمەکان)
پۆل:فیلمە ئەمریکییەکان
پۆل:فیلمەکانی ٢٠١١
پۆل:فیلمەکان بە زمانی ئینگلیزی
پۆل:ئەنیمەیشنی ئەمریکی
پۆل:باشترین ئەنیمێیە تایبەتمەندەکان لە براوەی خەڵاتی ئەکادیمی
پۆل:باشترین ئەنییمێیە تایبەتمەندەکان لە براوەی خەڵاتی ئانی
پۆل:ئەو فیلمانەی لەلایەن هانس زیمەر تۆمارکراون
پۆل:فیلمەکان بە زمانی ئینگلیزی لە دەیەی ٢٠١٠
پۆل:فیلمە ئەمریکییەکان بە ئەکشن و ئەنیمەیشنی ڕاستەوخۆ
پۆل:فیلمە ئەنیمەیشنەکان سەبارەت بە خشۆکەکان
پۆل:مشتومڕی فیلمەکان لە ویلایەتە یەکگرتووەکان
پۆل:فیلمە ئەنیمەیشنە منداڵانەکانی دەیەی ٢٠١٠
پۆل:فیلمە کۆمیدییە منداڵانەکانی دەیەی ٢٠١٠
پۆل:فیلمە سێ ڕەھەندییەکانی ٢٠١١
پۆل:فیلمە ئەنیمەیشنییە سێ ڕەھەندییەکان
پۆل:فیلمە سێ ڕەھەندییە ئەمریکییەکان
پۆل:فیلمەکانی سەرکێشیی ئاژەڵان
پۆل:فیلمە ئەنیمەیشنەکانی سەبارەت بە مارمێلکەکان
پۆل:فیلمە ئەنیمەیشنەکانی سەبارەت بە ئاژەڵە قسەکەرەکان
پۆل:ئەو فیلمانەی کە لە ساڵی ٢٠٠٦ داندراون
پۆل:ئەو فیلمانەی جووڵە بەکاردەھێنن
ڤۆڵڤۆ کاڕز

**ڤۆڵڤۆ کاڕز** () کۆمپانیایەکی سویدییە بۆ ئۆتۆمبێل و ئێستا وەک لقێکی کۆمپانیای چینی Geely کاردەکات. لە ئێستادا کۆمپانیاکە ئۆتۆمبێلی SUV, station wagon, قەمەرە و coupe بەرھەم دەھێنێت و تۆڕێکی ٢٬٣٠٠ سەنتەری فرۆشتن لە زیاتر لە ١٠٠ وڵات بەڕێوەدەبات.

ڕەگ و ڕیشەی دامەزراندنی کۆمپانیای ڤۆڵڤۆ کاڕس دەگەڕێتەوە بۆ ساڵی ١٩٢٧ و دامەزراندنی گرووپی ڤۆڵڤۆ کە وەک لقێکی کۆمپانیای سکاف بیرینگ لە شاری ئۆتبێری لە سوید چالاکییەکانی دەستپێکردووە.

## سەرچاوەکان
* 

پۆل:یەکگرتن و بەدەستێھنان لە ساڵی ٢٠١٠
ئۆتۆمۆبیلەکان ٢

***ئۆتۆمۆبیلەکان ٢*** () ناوی بەشی دووەمی فیلمی ئەنیمەیشنی *[[ئۆتۆمۆبیلەکان (فیلم)|ئۆتۆمۆبیلەکانە]]* لە ساڵی ٢٠٠٦ کە بە شێوەی سێ ڕەھەندی دروست کراوە و لە ٢٤ی حوزەیرانی ٢٠١١ لە ئەمریکا نمایشکرا. بەشی یەکەمی ئەنیمەیشنی ئۆتۆمۆبیلەکان لەلایەن ستۆدیۆکانی دیزنی و پیکسارەوە دروست کرا، بەڵام لە بەشی دووەمدا , ئەنیمەیشنی دریم وۆرک جێگەی دیزنی گرتەوە، ئەنیمەیشنی ئۆتۆمۆبیلەکان ٢ چوارەم ھاوکاری نێوان ستۆدیۆکانی پیکسار و واڵت دیزنی و دریم وۆرک ئەنیمەیشنە.

## مردنی ئەکتەرەکان
پێش دروستکردنی ئەم ئەنیمەیشنە سێ لە ئەکتەرە دەنگییەکانی فیلمی یەکەم ون بوون. *جۆ ڕێنێت* وەک سوور لە ڕووداوێکی ئۆتۆمبێلدا گیانی لەدەستدا. *[[جۆرج کارلین]]* وەک فیلمۆر لە مانگی حوزەیرانی ٢٠٠٨ بەھۆی جەڵتەی دڵەوە کۆچی دوایی کرد، و *پۆڵ نیومان* وەک دەنگی دکتۆر ھادسۆن ٣ مانگ پێش تەواوبوونی سیناریۆکە کۆچی دوایی کرد.

## سەرچاوەکان
* 

پۆل:ئۆتۆمۆبیلەکان (پاشکۆ)
پۆل:فیلمەکانی واڵت دیزنی پیکچەرز
پۆل:ئەو فیلمانەی لە لەندەن دانراون
پۆل:ئەو فیلمانەی لە کالیفۆرنیا دانراون
پۆل:فیلمەکان کە لە تۆکیۆ داندراون
پۆل:فیلمەکان کە لە ئیتاڵیا داندراون
پۆل:فیلمە کۆمیدیی ئەکشنی ئەمریکی
پۆل:فیلمە کۆمێدییەکانی دەیەی ٢٠١٠
پۆل:فیلمە فانتازییەکانی دەیەی ٢٠١٠
پۆل:فیلمە سێ ڕەھەندییە ئەمریکییەکان
پۆل:فیلمە سێ ڕەھەندییەکانی ٢٠١١
پۆل:فیلمە ھاوڕێییە ئەمریکییەکان
پۆل:فیلمە پاشکۆکان
پۆل:فیلمە پاشکۆکانی دەیەی ٢٠١٠
پۆل:فیلمە پاشکۆیە ئەمریکییەکان
پۆل:فیلمە سیخوڕییەکانی دەیەی ٢٠١٠
پۆل:فیلمە سیخووڕییە ئەمریکییەکان
پۆل:فیلمە ئەنیمەیشنەکان
پۆل:فیلمە کۆمیدییە ئەنیمەیشنەکانی منداڵانی ئەمریکی
پۆل:فیلمە ئەنیمەیشنییە سێ ڕەھەندییەکان
پۆل:فیلمە ئەنیمەیشنە کۆمپیوتەرییەکانی ٢٠١١
پۆل:فیلمە ئەنیمەیشنەکانی پیکسار
پۆل:فیلمە ئەمریکییەکان
پۆل:فیلمە ئەکشنەکانی دەیەی ٢٠١٠
پۆل:فیلمە ئەکشنییە ئەمریکییەکان
پۆل:فیلمەکانی ٢٠١١
پۆل:فیلمەکان بە زمانی ئینگلیزی
پۆل:فیلمەکان کە لەلایەن مایکل جیاکینۆوە تۆمارکراون
پۆل:فیلمە ئەنیمەیشنە ئەمریکییەکانی ٢٠١٠
پۆل:فیلمەکان بە زمانی ئینگلیزی لە دەیەی ٢٠١٠
پۆل:فیلمە کۆمیدییە سیخوڕییەکانی دەیەی ٢٠١٠
ئۆتۆمۆبیلەکان ٣

***ئۆتۆمۆبیلەکان ٣*** () ئینگلیزی: 3 Cars) کۆمیدیایەکی ئەنیمەیشنی کۆمپیوتەریی سێ ڕەھەندی ئەمریکییە کە لەلایەن ستۆدیۆی ئەنیمەیشنی پیکسارەوە بەرھەم ھێنراوە و لەلایەن کۆمپانیای واڵت دیزنی پیکچەرزەوە بڵاوکراوەتەوە. ئەم ئەنیمەیشنە لە ١٦ی حوزەیرانی ٢٠١٧ لە ئەمریکا بڵاوکراوەتەوە. فیلمی ئۆتۆمۆبیلەکان ٣ ھەژدەیەمین فیلمی ئەنیمەیشنی پیکسارە و سێیەم فیلمە لە درێژەی فیلمی ئۆتۆمۆبیلەکان، دوای فیلمی ئۆتۆمۆبیلەکان ٢ لە ساڵی ٢٠١١. ئەم ئەنیمەیشنە لە دەرھێنانی برایان فەی و دەنگی ئۆین ویلسۆن و کریستێلا ئەلۆنزو و ئارمی ھامەر و بۆنی ھانت و لاری دیکەیبڵ گای و ناتان فیلیۆن و کێری واشنتۆن و لی دیلاریایە.

## کورتە
پاش هاتنی نەوەیەکی نوێی ئۆتۆمبێل و شکستی ئۆتۆمبێلە کۆنەکان، (ماکوین) توشی پێکدادانێکی سەخت دەبێ و پاش گەڕانەوەی هێـشتا پێی وایە باشترین پێشبڕکێکارە
## سەرچاوەکان
* 

پۆل:ئۆتۆمۆبیلەکان (پاشکۆ)
پۆل:فیلمەکانی واڵت دیزنی پیکچەرز
پۆل:فیلمەکان لە لۆس ئەنجلۆس دانراون
پۆل:ئەو فیلمانەی لە فلۆردیا دانراون
پۆل:ئەو فیلمانەی دانراون لە ٢٠١٧
پۆل:فیلمە دانراوەکان لە ساڵی ٢٠١٦
پۆل:فیلمە کۆمێدییەکانی دەیەی ٢٠١٠
پۆل:فیلمە کۆمیدییەکانی ساڵی ٢٠١٧
پۆل:فیلمە سێ ڕەھەندییە ئەمریکییەکان
پۆل:فیلمە سێ ڕەھەندییەکانی ٢٠١٧
پۆل:فیلمە ھاوڕێییە ئەمریکییەکان
پۆل:فیلمە پاشکۆکانی دەیەی ٢٠١٠
پۆل:فیلمە پاشکۆیە ئەمریکییەکان
پۆل:فیلمە فانتازییەکانی دەیەی ٢٠١٠
پۆل:فیلمی ڕێگاوبانی دەیەی ٢٠١٠
پۆل:فیلمی فانتازیا-کۆمیدییەکانی ٢٠١٠
پۆل:فیلمە فانتازیا-کۆمیدییە ئەمریکییەکان
پۆل:فیلمە کۆمیدییە ئەنیمەیشنەکانی منداڵانی ئەمریکی
پۆل:فیلمە ئەنیمەیشنییە سێ ڕەھەندییەکان
پۆل:فیلمە ئەنیمەیشنییە کۆمپیوتەرییە ئەمریکییەکان
پۆل:فیلمە ئەنیمەیشنەکانی پیکسار
پۆل:فیلمە ئەنیمەیشنە ئەمریکییەکانی ٢٠١٠
پۆل:فیلمە ئەمریکییەکان
پۆل:فیلمە ئەکشنەکانی دەیەی ٢٠١٠
پۆل:فیلمەکانی ئایماکس
پۆل:فیلمەکانی ٢٠١٧
پۆل:فیلمەکان بە زمانی ئینگلیزی
پۆل:فیلمەکان بە زمانی ئینگلیزی لە دەیەی ٢٠١٠
پۆل:فیلمە کۆمیدییە ھاوڕێیەتییەکانی دەیەی ٢٠١٠
پۆل:فیلمە ھاوڕێییە کۆمیدییە ئەمریکییەکان
پۆل:فیلمە ئەنیمەیشنییەکان کە لە لۆس ئانجلەس داندراون
خێزانی نائاسایی

**خێزانی نائاسایی** () زنجیرەیەکی تەلەڤیزیۆنی ئەمریکییە کە لە کەناڵی ئەی بی سی لە ئەمریکا و تۆڕی تەلەڤیزیۆنی سی تیڤی لە کەنەدا پەخش کرا. درامایەکی کۆمیدی زانستی خەیاڵی یەک کاتژمێری لەلایەن ستۆدیۆکانی کەناڵی ABC بۆ وەرزی تەلەڤیزیۆنی ٢٠١٠–٢٠١١ بەرهەم هێنراوە. زنجیرەکە لە ٢٨ی ئەیلوولی ٢٠١٠ تا ٥ی نیسانی ٢٠١١ بەردەوام بوو، لە سێشەممە کاتژمێر ٨:٠٠ی شەو بە کاتی ناوەندی ئەمریکا. نمایشەکە سەنتەری خێزانی پاولز، خێزانێکی ئاسایی ئەمریکییە و لە کەنداوی خەیاڵی زەریای ھێمن لە ویلایەتی کالیفۆرنیا دەژین، کە ئەندامەکانیان دەسەڵاتی تایبەت بەدەستدەھێنن دوای ئەوەی فڕۆکەکەیان لە ئەمازۆن لە بەرازیل کەوتە خوارەوە.

لە ١٣ی ئایاری ٢٠١١ کەناڵی ABC دوای یەک وەرز زنجیرەکەی ھەڵوەشاندەوە.

## کورتە
باس لە خێزانێکی ئەمریکی دەکات، کە لە کالیفۆڕنیا دەژین. پاش ئەوەی دەیانەوێت گەشتێک بۆ پشوو ئەنجام بدەن، لەناکاو بەھۆی بارانەوە فڕۆکەکە دەکەوێتە نێو دارستانی گەورەی ئامازۆنەوە و لەوێدا ھێزی سەروومرۆیی بەدەست دەھێنن.

## سەرچاوەکان
* 

پۆل:زنجیرەکان دەربارەی خێزان
پۆل:بەرنامە تەلەڤیزیۆنییەکان بە زمانی ئینگلیزی
پۆل:زنجیرە تەلەڤیزیۆنییەزانستییە خەیاڵییە کۆمیکییە ئەمریکییەکانی دەیەی ٢٠١٠
پۆل:زنجیرە تەلەڤیزیۆنییە کۆمیدییە سووپەرھیرۆ ئەمریکییەکانی دەیەی ٢٠١٠
ئۆتۆمۆبیلەکان (تراکی دەنگی)

***ئۆتۆمۆبیلەکان*** ئەلبوومی دەنگی فیلمی ئەنیمەیشنی دیزنی / پیکساری ساڵی ٢٠٠٦ بە هەمان ناوە . لە ٦ی حوزەیرانی ٢٠٠٦ لەلایەن کۆمپانیای واڵت دیزنی ڕیکۆردزەوە بڵاوکراوەتەوە و نۆ گۆرانی لە تراکی دەنگی هونەرمەندان لە هونەرمەندە بەناوبانگ و هاوچەرخەکانە. شێوازی ئەم گۆرانیانە لە نێوان پۆپ و بلوز و کانتری و ڕۆکدا جیاوازە . یازدە پارچەی دیکەش نۆتەی ئۆرکێستراین کە لەلایەن ڕاندی نیومانەوە ئامادەکراون و بەڕێوەدەبرێن . تراکی دەنگی فیلمەکە سێ ڕۆژ پێش بڵاوبوونەوەی فیلمەکە بۆ سینەماکان بڵاوکرایەوە. 
## سەرچاوەکان
*
عێراقییە سوێدییەکان

**عێراقییە سوێدییەکان** () پەنابەری عێراقین و لە سوێد دەژین و ژمارەیان ١٢٥،٤٩٩ ھەزار کەسە دەبێت. زۆربەیان دوای گەمارۆی نێونەتەوەیی بۆ سەر عێراق و داگیرکردنی عێراق لە ساڵی ٢٠٠٣ کۆچیان کردووە. لە ئێستادا پێکھاتەی عێراقی بە یەکێک لە گەورەترین پێکھاتە بیانییەکان دادەنرێت لە وڵاتەکەدا.

## لەدایکبووان
خشتەیەک کە ژمارەیەکی زۆری لەدایکبووانی سوێدی بە ڕەچەڵەک عێراقی نیشان دەدات.
 

## سەرچاوەکان
مزگەوتی ستۆکھۆڵم

**مزگەوتی زەید بن سوڵتان ئەلنەھیان** (بە سوێدی: Zaid Ben Sultan Al Nahayans moské) ناسراوە بە مزگەوتی ستۆکھۆڵم یان مزگەوتی گەورەی ستۆکھۆڵم، گەورەترین مزگەوتە لە پایتەختی ستۆکھۆڵم لە سوێد. لە ساڵی ٢٠٠٠ کراوەتەوە، و لەلایەن کۆمەڵگەی ئیسلامیی ستۆکھۆڵمەوە بەڕێوەدەبرێت.
## سەرچاوەکان
وەزارەتی دەرەوە (عێراق)

[وێنۆک|وەزیری دەرەوەی [عێراق فوئاد حوسێن]]
**وەزارەتی دەرەوەی عێراق** ئەو وەزارەتەیە کە بەرپرسیارە لە بەڕێوەبردنی پەیوەندییەکانی دەرەوەی عێراق. لە ساڵی ١٩٢٤ دامەزراوە.

## لیستی وەزیرەکان
### [[حیزبی بەعسی عێراق]] (١٩٦٨–٢٠٠٣)
* ١٨ی تەممووزی ١٩٦٧–٣٠ی تەممووزی ١٩٦٨: ناسر ئەلھانی
* ١٩٦٨–١٩٧١: عەبدولکەریم ئەلشەیخلی
* ١٩٧١: ڕەشید ئەلریفای
* ١٩٧١–١٩٧٤: مورتەزا سەعید عەبدولباقی ئەلحەدیسی
* ٢٣ی حوزەیرانی ١٩٧٤ – ٢٠ی تشرینی یەکەمی ١٩٧٤: شادیل تاقەت
* ٢٠ی تشرینی یەکەمی ١٩٧٤ – ١١ی تشرینی دووەمی ١٩٧٤: ھیشام ئەلشاوی (نوێنەر)
* ١٩٧٤–١٩٨٣: سەعدون حەمادی
* ١٩٨٣–١٩٩١: تاریق عەزیز
* ١٩٩١–١٩٩٢: ئەحمەد حسێن خدر ئەلسامەڕایی
* ١٩٩٢–٢٠٠١: محەممەد سەعید ئەلسەحاف
* ٢٠٠١: تاریق عەزیز (نوێنەر)
* ٢٠٠١–٢٠٠٣: ناجی سابری

### کۆماری عێراق (٢٠٠٣–ئێستا)
* ٢٠٠٣: محەممەد ئەمین ئەحمەد (سەرۆکی دەستەی بەڕێوەبردن)
* ٢٠٠٣: غەسان حوسێن (سەرۆکی دەستەی بەڕێوەبردن)
* ٢٠٠٣–٢٠١٤: ھۆشیار زێباری
* ٢٠١٤: حوسێن ئەلشەھرستانی (نوێنەر)
* ٢٠١٤–٢٠١٨: ئیبراھیم ئەلجەعفەری
* ٢٠١٨–٢٠٢٠: محەممەد عەلی حەکیم
* ٢٠٢٠-ئێستا: فوئاد حوسێن (وەزیری دەرەوە لە حکوومەتی ئینتقالی ٢٠٢٠–٢٠٢١)

## سەرچاوەکان
وەزیری دەرەوە (عێراق)

**وەزارەتى دەرەوە** وەزارەتێکە لەناو حکوومەتى عێراق و بەرپرسە لە پەیوەندیەکانى دەرەوە لەگەڵ کۆمەڵگەى نێونەتەوەیی.
## سەرچاوەکان
پەیوەندییەکانی دەرەوەی عێراق

لە ساڵی ١٩٨٠ەوە **پەیوەندییەکانی دەرەوەی عێراق** بەھۆی کۆمەڵێک بڕیاری مشتومڕاوییەوە لەلایەن سەرۆکی پێشوو سەددام حوسێنەوە کاریگەری لەسەری دروست بوو. پەیوەندییەکی باشی لەگەڵ یەکێتیی سۆڤیەت و ژمارەیەک وڵاتی ڕۆژاوایی وەک فەڕەنسا و ئەڵمانیا ھەبوو، ئەوانیش سیستمی چەکی پێشکەوتوو ھاوکاری سەربازییان پێدا، لە کاتێکدا پەیوەندییەکانی لەگەڵ ئەمریکا لاواز بوو، لەگەڵ ئەوەشدا لەکاتی شەڕدا پاڵپشتی دەکرد لەکاتی شەڕی ئێران و عێراقدا. بەڵام پاش لەشکرکێشی کوێت گۆڕانکاری بەسەردا ھات، ئەمەش بووە ھۆی شەڕی کەنداو و پەیوەندییەکانی عێراقی لەگەڵ جیھانی عەرەبی و ڕۆژاوادا پچڕاند. بەشێک لە وڵاتانی عەرەبی لەوانە میسر، سعوودیە، سووریا و وڵاتانی دیکە، لە ھاوپەیمانی لەگەڵ نەتەوە یەکگرتووەکان پاڵپشتی کووەیتیان کرد. پاشان ئەم پەیوەندییە نێونەتەوەیییانە دوای ڕووخانی ڕژێمی سەددام حوسێن بە داگیرکردنی عێراق لە ساڵی ٢٠٠٣ گۆڕانکارییان بەسەردا ھات و حکوومەتەکانی عێراق ھەوڵی دامەزراندنی پەیوەندییان دا لەگەڵ وڵاتە جیاوازەکاندا.
## ڕۆژھەڵاتی ناوین
### تورکیا
لە ساڵی ١٩٨٨ عێراق پەیوەندی دۆستانەی لەگەڵ تورکیادا پاراست و تورکیا وەک خاڵێکی پەڕینەوەی گرنگ بۆ ھەردوو ھەناردەکردنی نەوتی عێراق و ھاوردەکردنی کاڵاکانی خزمەتی عێراقی کرد. ھەروەھا تێپەڕینی بۆڕییە نەوتەکان لە کێڵگە نەوتییەکانی باکووری عێراقەوە بۆ تورکیا و پاشان بۆ دەریای ناوەڕاست. بارھەڵگرەکان بەکاردەھێنرێن بۆ ھەڵگرتنی جۆرەھا کاڵای بەرھەمھێنراوی ئەورووپی-تورکی لە ڕێگەی ڕێگاوبانەکانەوە بۆ گەشتنی ھاوردەی عێراق. جگە لە بازرگانی نێوان تورکیا و عێراق، فرۆشتنی چەکی سووک لە عێراق، و بەرھەمھێنانی شتی چنراو. عێراق و تورکیا ھاوکار بوون لە سەرکوتکردنی چالاکیی کوردەکان لە ناوچە سنوورییەکانی نێوان ھەردوو وڵات.

### ئوردن
پەیوەندییەکانی عێراق لەگەڵ ئوردن لە ساڵی ١٩٨٠ەوە بەشێوەیەکی بەرچاو باشتر بوو، کاتێک ئوردن لە سەرەتای شەڕی ئێران و عێراق پشتیووانی خۆی بۆ عێراق ڕاگەیاند. پاڵپشتی ئوردن بۆ عێراق لەکاتی جەنگی دووەمی کەنداودا پەیوەندییەکانی نێوان ھەردوو وڵاتی زیاتر بەھێز کرد. لە دوای دەستبەکاربوونی پاشای ئێستای ئوردن لە ساڵی ٢٠٠٠ پەیوەندییەکان ساردبوونەوە، بەڵام تا ئێستاش بە باشی ماونەتەوە. شا عەبدوڵڵای ئوردن بووە یەکەم سەرکردەی عەرەب کە لەدوای ڕووخانی سەددام حوسێنەوە لە ساڵی ٢٠٠٣ سەردانی عێراق بکات، ئەمەش ھەنگاوێکی مێژووییە بۆ کەمکردنەوەی گۆشەگیریی بەغدا.
## سەرچاوەکان
حکوومەتی حەیدەر عەبادی

**حکوومەتی عێراقی ساڵی ٢٠١٤** بە سەرۆکایەتی حەیدەر عەبادی لە ٨ی ئەیلوولی ٢٠١٤ متمانەی پەرلەمانی عێراقی بەدەستھێنا. 
## سەرچاوەکان
ھەوابڕ

***ھەوابڕەکان*** () بریتین لە بینایەک کە لانی کەم ٤٠ نھۆمیان ھەیە و بەرزییان زیاتر لە ١٥٠ مەتر دەبێت. بەرزی لانیکەم ١٥٠ مەتر وەک پێوەرێک بۆ پێناسەکردنی ھەوابڕەکان بەکاردەھێنرێت. بینا بەرزەکان کە بەرزییان کەمترە لە ١٥٠ مەتر پێیان دەوترێت بینای بەرز.

ئەم زاراوەیە بۆ یەکەمجار لە کۆتایی سەدەی نۆزدەھەمدا بۆ بینا بەرزەکان لە شارەکانی شیکاگۆ و نیویۆرک بەکارھاتووە. لەسەرەتادا مۆڵەتی دروستکردنی ھەوابڕەکان لە شیکاگۆ دەرچوو؛ بەڵام لە ساڵی ١٨٩٢دا دروستکردنی ھەوابڕەکان لە سەرووی  ڕاگیرا؛ بەڵام ئەم سنووردارکردنە لە نیویۆرک جێبەجێ نەکرا؛ بۆیە تا سەرەتای سەدەی بیستەم ئەم شارە پڕ بوو لە ھەوابڕەکان. دواتر لەگەڵ پێشکەوتنی تەکنۆلۆژیا و ئەندازیاریدا، مێژوونووسانی تەلارسازی ڕەتیانکردەوە ئەم زاراوەیە بۆ باڵەخانە بەرزەکانی خشت بەکاربھێنن و تەنھا بۆ باڵەخانە بەرزەکان کە چوارچێوەی پۆڵایان لەسەر بوو بەکاریان دەھێنا.

## سەرچاوەکان
* 

پۆل:ئەندازیاریی شارستانی
پۆل:ئەندازیاریی پێکھاتەیی
حکوومەتی مستەفا کازمی

وێنۆک
**حکوومەتی مستەفا کازمی** حکوومەتێکی عێراقییە بە سەرۆکایەتی مستەفا کازمی، لە ٧ی ئایاری ٢٠٢٠ پێکھێنرا تا ٢٧ی تشرینی یەکەمی ٢٠٢٢، بۆ ئەوەی عێراق بەرەو قۆناغی ئینتقالی ڕێنمایی بکات، لەوێ متمانەی لە پەرلەمانی عێراق بەدەستھێنا، کە ڕەزامەندی دەربڕی لەسەر پێدانی متمانە بە پانزە وەزیر لە حکوومەتەکەی، و پێدانی متمانە بۆ ژمارەیەک وەزارەت دواخرا بۆ کاتێکی تر، بەھۆی ناکۆکی لەسەر ئەو ناوانەی کە بۆ بەڕێوەبردنیان کاندیدکراون، و لە ٦ی تشرینی دووەمی ٢٠٢٢، ڕاگەیەندرا کە خانەنشین کراون.

## سەرچاوەکان
حکوومەتی محەممەد شیاع سوودانی

**حکوومەتی محەممەد شیاع سوودانی** حکوومەتێکی عێراقییە و سەرۆکەکەی محەممەد شیاع سوودانییە، کە لەلایەن چوارچێوەی ھەماھەنگییەوە کاندید کراوە و لە ١٣ی تشرینی یەکەمی ٢٠٢٢ دەنگی بۆ دراوە و لەلایەن ئەنجومەنی نوێنەرانەوە ھەڵبژێردراوە، حکوومەتەکەی لەلایەن ھاوپەیمانی کارگێڕی دەوڵەت، و متمانەی ئەنجومەنی نوێنەرانی لە ٢٧ی تشرینی یەکەمی ٢٠٢٢ بەدەستھێنا، دوای تێپەڕینی ساڵێکێکی ئاڵۆز بەسەر ھەڵبژاردنی پەرلەمانی عێراق، کە پێکنەھێنانی حکوومەت و کشانەوەی ڕەوتی سەدر، کە گەورەترین ڕەوت بوو.
## سەرچاوەکان
ئیبن وەڕاق

260px|وێنۆک|وەڕاق لە ٢٠١٨
**ئیبن وەڕاق** لەدایکبووی ساڵی ١٩٤٦، ناوی نەھینی نووسەرێکی بێناوە کە ڕەخنەی لە ئیسلام گرتووە. دامەزرێنەری دامەزراوەی سێکولارکردنی کۆمەڵگەی ئیسلامییە و پێشتر توێژەرێکی باڵا بووە لە سەنتەری لێکۆڵینەوە کە چڕ بوو لەسەر ڕەخنە لە قورئان.

وەڕاق، مێژووناسی سەدەکانی سەرەتای ھێڵی کاتی ئیسلامی نووسیوە کە چەمکە سەرەکییەکانی ئەو سەردەمە دەخاتە ژێر پرسیارەوە.

## ئەمانەش ببینە
* سەلمان ڕوشدی

## سەرچاوەکان

پۆل:لەدایکبووانی ١٩٤٦
پۆل:زیندووان
پۆل:دەرچووانی زانکۆی ئێدینبەرە
پۆل:پاکستانییەکان
پۆل:چالاکانی دژە جیھاد
ئیستاس تۆن

**ئیستاس تۆن** مۆسیقاژەنێکی ئۆکراینییە و خۆی بە "ترۆبادۆرێکی مۆدێرن" وەسف دەکات.

## ژیاننامە

ستانیسلاڤ تۆن لە ساڵی ١٩٧٥ لە کۆماری سۆسیالیستی سۆڤیەتی ئوکراینا لەدایکبووە، بە ڕەچەڵەک جوولەکە و ئەڵمانییە. لە تەمەنی ھەشت ساڵیدا دەستی بە گیتار ژەنین کردووە و لە قوتابخانە بەشی مۆسیقا لە ناوچەکە دەستی بە خوێندنی مۆسیقای کلاسیک کردووە. دوای ئەوەی خێزانەکەی لە ساڵی ١٩٩٠ ڕوویان لە ئیسرائیل کرد، تۆن بۆ ماوەی یازدە ساڵ وازی لە گیتار ژەنین ھێنا. لە ئەیلوولی ٢٠٠١ ڕووی لە نیویۆرک کرد و دەستی بە ژەنینی گیتار کردەوە بە ھاوبەشی لەگەڵ مایکل شولمان یاریزانی کەمانچە و مۆسیقاری سەر شەقام. لە کۆتاییدا وەک مۆسیقاژەنێکی تاکەکەسی دەستی بە گەشتکردن بە جیھاندا کرد. تۆن لە وڵاتانی جیھان کۆنسێرت دەژەنێت، ھەروەھا لە ئاھەنگەکانی سەر شەقام، یۆگا، ھونەر، یان لە ئاھەنگەکانی دیکەدا نمایش دەکات. ئیستاس گیتارێکی کلاسیکی دە تار و ھەروەھا فلوت دەژەنێت

## تێبینییەکان


## سەرچاوەکان

پۆل:لەدایکبووانی ١٩٧٥
پۆل:گیتارژەنەکانی سەدەی ٢١ەم
پۆل:زیندووان
میرنشینی زیرقان

**میرنشینی زیرقان** (١٣٣٥–١٨٣٥) میرنشینێکی کوردییە و لە ساڵی ١٣٣٥ لە باکووری مێردین دامەزراوە لە سەردەمی ئاق قۆینلۆدا ناوچەکانی بدلیس و ئامەد و مێردینیان کۆنترۆڵکرد.  میرنشینی زیرقان لە ناوچەکانی عەتاق و تێرسیل و گوردوکان و میھرانی پێکھاتبوو.

## مێژوو
میرنشینی زیرقان لە سەرەتای سەدەی ١٣یەمدا لە مێردین دامەزرا. دامەزرێنەرانی ئەم میرنشینە شێخ حەسەن زەڕاقی-یان بە باپیری خۆیان دەزانی. مەزەندە دەکرێت ئەمە لە سەردەمی ساڵح شەمسەددیندا بووبێت، کە لە نێوان ساڵانی ١٣١٢–١٣٦٤دا فەرمانڕەوایی ئارتووقییەکانی مێردینی کردووە. لە ساڵی ١٣٣٥دا، میرنشینی زیرقان دوای گرتنی قەڵای بۆغات لە سلیڤان لەلایەن «زەیدۆ» و، کە یەکێک بوو لە نەوەکانی شێخ حەسەن زەڕاقی، دامەزرا.

### سەردەمی ئاق قۆینلۆ
میرنشینی زیرقان بەھێزترین سەردەمی خۆی لە سەردەمی ئاق قۆینلۆدا بەسەر برد. ناوچەی میرنشینەکە ھەرێمەکانی مێردین، ئامەد و بدلیسی دەگرتەوە. ئۆزۆن حەسەن، فەرمانڕەوای ئاق قۆینلۆ، لە ساڵی ١٤٨٣دا کچی «عومەر»ی یەکێک لە میرەکانی زیرقانی خواست و میرنشینی بدلیس لەلایەن ئاق قۆینلۆەوە درا بە میرنشینی زیرقان. زیرقان، کە وەک میرنشینە کوردییەکانی دیکە لە ساڵی ١٥٠٧دا لەلایەن سەفەوییەکانەوە ھێرشی کرایە سەر، لەلایەن سەفەوییەکانەوە داگیرکرا، جگە لە ناوچەی ئەتاق.

### سەردەمی عوسمانی
میرنشینە زیرقانییەکانی کوردستانی عوسمانی، موڵکی بنەماڵەیی بوون کە لەلایەن میرە کوردەکانی ھۆزی زیرقانییەکان بەڕێوەدەبران و لە نێوان ساڵانی ١٥١٤–١٨٣٥دا لەلایەن دەسەڵاتی عوسمانییەوە سەربەخۆیییەکی تایبەتیان پێدرابوو. سەلیمی یەکەم پەیماننامەیەکی لەگەڵ سەرۆک ھۆزە کوردەکان بەست، کە ڕێگەی پێدەدان بەردەوام بن لە فەرمانڕەواییکردنی نیشتمانەکەیاندا لە بەرامبەر پشتگیریکردنیان بۆ بەرگریکردن لە سنوورەکانی عوسمانی بەرامبەر ئیمپراتۆریەتیی سەفەوی. دوای شەڕی چاڵدێران لە ساڵی ١٥١٤دا، میرنشینی زیرقان لەگەڵ میرنشینە کوردییەکانی دیکە لە چوارچێوەی ئیمپراتۆرییەتیی عوسمانیدا دەستیان بە فەرمانڕەواییکردنی ناوچەکە کرد. میرنشینی زیرقان لە سەدەی ١٥یەمدا چەندین شوێنەواری تەلارسازیی بەجێھێشتووە؛ گرنگترینیان مزگەوتی ئەحمەد بەگە. لە ساڵی ١٧٠٩دا ناوچەی گوردیکانی سەر بە میرنشینی زیرقان کەوتە دەست میرنشینی بدلیس. فەرمانڕەواکانی میرنشینەکە لە ساڵی ١٨٣٠دا سەربەخۆیی خۆیان ڕاگەیاند، بەڵام دوای ئەوەی لە ساڵی ١٨٣٥دا لەلایەن عوسمانییەکانەوە شکستیان ھێنا، ئەندامانی بنەماڵەکەیان بۆ شاری ئەدیرنە دوورخرانەوە و بەم شێوەیە میرنشینی زیرقان کۆتایی ھات.

## سەرچاوەکان

پۆل:مێژووی پارێزگای دیاربەکر
پۆل:مێژووی پارێزگای مێردین
پۆل:مێژووی کورد
حکوومەتی عادل عەبدولمەھدی

**حکوومەتی عێراق ٢٠١٨** بە سەرۆکایەتی عادل عەبدولمەھدی، لە ٢٤ی تشرینی یەکەمی ٢٠١٨ متمانەی ١٤ وەزیری لە حکوومەتەکەی بەدەستھێنا، ھاوکات چەند وەزارەتێک دواخران بۆ کاتێکی تر.
## سەرچاوەکان
مایکڵ گامبۆن

**سێر مایکڵ جۆن گامبۆن سی بی بی** (بە ئینگلیزی: Sir Michael John Gambon CBE) (١٩ی تشرینی یەکەمی ١٩٤٠ – ٢٧ی ئەیلوولی ٢٠٢٣) نواندکارێکی ئێرلەندی-ئینگلیزی بوو. لە ماوەی شەش دەیەی کارکردنیدا سێ خەڵاتی ئۆلیڤیێر و دوو خەڵاتی سەندیکای نواندکارانی فیلم و چوار خەڵاتی بافتای بەدەستھێناوە. لە ساڵی ١٩٩٩ لەلایەن شاژنە ئەلیزابێسی دووەمەوە خەڵاتی سوارچاکی پێبەخشرا بەھۆی بەشداریکردنی لە نمایشدا. ئەکادیمیای فیلم و تەلەڤیزیۆنی ئێرلەندی لە ساڵی ٢٠١٧ خەڵاتی دەستکەوتی تەمەنی پێبەخشی، ڕۆژنامەی ئیرلەندی تایمزیش لە ساڵی ٢٠٢٠دا بە یەکێک لە گەورەترین نواندکارە سینەماییەکانی ئێرلەندا ناوی برد.
## سەرچاوەکان

پۆل:لەدایکبووانی ١٩٤٠
پۆل:مردووانی ٢٠٢٣
پۆل:ئەکتەرەکانی پیاوی ئینگلیزی سەدەی ٢٠ەم
پۆل:ئەکتەرەکانی پیاوی ئینگلیزی سەدەی ٢١ەم
پۆل:ئەکتەرەکان کە خەڵاتی شوڕشگێڕیان پێبەخشراوە
پۆل:دەرچووانی ئەکادیمیای شاھانەی ھونەری درامی
پۆل:براوەکانی خەڵاتی باشترین ئەکتەری بافتا (تەلەڤیزیۆن)
پۆل:ھەڵگرانی نیشانی ئیمپراتۆریەتی بەڕیتانی بە پلەی فەرماندە
پۆل:ئەکتەرەکانی فیلمی پیاوی ئینگلیز
پۆل:ئەکتەرەکانی شانۆی پیاوی ئینگلیز
پۆل:ئەکتەرەکانی تەلەڤیزیۆنی پیاوی ئینگلیز
پۆل:کەسایەتییە بەڕیتانییەکان بە ڕەگەز ئێرلەندی
پۆل:سوارچاکانی شانشینی یەکگرتوو
پۆل:ئەندامەکانی کۆمپانیای ڕۆیال شکسپیر
ویتەم

**ویتەم** (بە ئینگلیزی: Witham) ناوچەیەکی نیشتەجێبوونە لە ئینگلتەرا و دەکەوێتە ڕۆژھەڵاتییەوە.
## سەرچاوەکان
ڕۆمی

**ڕۆمی** یان **ڕوومی** (بە کرمانجی: Romî) وشەیەکە لە نێوان خەڵکی کورد کە بە تورکەکان و ھەروەھا زمانی تورکی دەگۆترێت. کوردەکان بە تایبەت لە باکووری کوردستان بە تورکەکان و زمانیان «*ڕۆمی*» دەڵێن. ھەروەھا بەو شتانە لە پەیوەندیان لەگەڵ تورکەکان ھەبێت «*ڕۆمی*» دەڵێن.

ھەتا ساڵانی دەھەی ١٩٦٠ی زایینیدا لە کوردستان زمانی تورکی بە ناوی «ڕۆمی» ناسرابوو و وشەی «تورکی» نامۆ بوو. کوردەکان تەنیا وشەی «ڕۆمی»یان بۆ ئاماژەکردن بە تورکەکان بە کار دەھێنا و زمانەکەشیان بە ناوی زمانی ڕۆمی دەناسی. بەڵام لەو سەردەمە ڕێکخراوە کوردییەکان لە وشەی «تورک» بەجیاتی «ڕۆمی» کەڵکیان وەرگرت و لە سیاسەت وشەی «تورک»یان بە کار برد و بەم ھۆکارە وشەی «تورک» جێگری وشەی «ڕۆمی» ببوو.

مێژووی وشەی «ڕۆمی/ڕوومی» لە نێو کوردەکان زۆر کۆنە، چۆنکە لە وێژەی کوردیی کلاسیک بە کار ھاتووە. بەسبار ئەحمەدی خانی وشەی «ڕۆمی»ی بۆ ئاماژەکردن بە تورکەکان بەکارھێناوەتەوە.

ئەمە لە حاڵێکدایە کە زمانی تورکەکان کە ئێستاکە «تورکی»ی پی دەگۆترێت، زمانێکی ئالتایییە.

## ئەمانەش ببینە
* زمانی مەنگۆلی
* ڕۆم (کەس)
* زمانی تورکی
* زمانە ئالتاییەکان

## سەرچاوەکان

پۆل:زمانی تورکی
پۆل:تورکیا
کێبڵی تەلەڤیزیۆن

**کێبڵی تەلەڤیزیۆن** () جۆرێکە لە سیستەمی تەلەڤیزیۆن کە تێیدا بەشداربووان سیگناڵی تەلەڤیزیۆن لە ڕێگەی ڕیشاڵی بینایی و کێبڵی کۆئەکسیالەوە وەردەگرن، کە بە تایبەتمەندییەکی باو دادەنرێت. لە شێوازی کۆن وێنەکان لە ڕێگەی شەپۆلی ڕادیۆیییەوە دەگوازرێنەوە، کە تێیدا تەلەڤیزیۆن پێویستی بە ئەنتێنە ھەیە؛ و زۆر لە شێوازەکانی وەک بەرنامەکانی ڕادیۆی ئێف ئێم و ئینتەرنێت و تەلەفۆنی خێرا دەچێت کە ھەندێک جار پێشکەش دەکرێن و جیاوازی سەرەکی نێوان فریکوێنسی ڕادیۆیی و پەیوەندی بینایی لە خاوەندارێتی خۆیاندایە.
## سەرچاوەکان
* 

پۆل:تەکنۆلۆژیای تەلەڤیزیۆن
پۆل:داھێنانە ئەمریکییەکان
پۆل:کەیبلی تەلەڤیزیۆن
پۆل:داھێنانە بریتانییەکان
تۆڕی پەیوەندییەکان

**تۆڕە پەیوەندییەکان** () بەشێکی سەرەکین لە ژێرخانی پەیوەندییە مۆدێرنەکانمان. ئەوان ڕێگە بە گواستنەوەی زانیاری دەدەن لە مەودای دووردا، ڕێگە بە مرۆڤ و ڕێکخراوەکان دەدەن پەیوەندی و پەیوەندی لەگەڵ یەکتردا بکەن. تۆڕەکانی پەیوەندییەکان لە پێکھاتەی جۆراوجۆر پێکدێن، لەوانە ڕەقەکاڵا، نەرمەکاڵا و پرۆتۆکۆڵەکان کە پێکەوە کاردەکەن بۆ ئاسانکاری پەیوەندیکردن. ئەم تۆڕانە دەتوانن ھەم بە وایەر و ھەم بێ وایەر بن، ئەمەش بەپێی جۆری تەکنەلۆژیای بەکارھێنراو.

## سەرچاوەکان
*
عەلی حاتەمی

**عەلی حاتەمی** ()  (١٤ی ئابی ١٩٤٤ – ٧ی کانوونی یەکەمی ١٩٩٦) دەرهێنەری فیلم بوو و باوکی نواندکاری ناوداری ئەمریکی لەیلا حاتەمی سیناریۆنووسی ئێرانییە و لە شاری تاران لەدایکبووە و لە تەمەنی ٥٢ ساڵیدا بەھۆی نەخۆشی شێرپەنجەوە کۆچی دوایی کردووە.  
## سەرچاوەکان

پۆل:لەدایکبووانی ١٩٤٤
پۆل:مردووانی ١٩٩٦
پۆل:سیناریۆنووسەکانی سەدەی ٢٠ەم
پۆل:مەرگەکان بە شێرپەنجە لە ئێران
پۆل:دەرھێنەرانی فیلمی ئێرانی
پۆل:سیناریۆنووسانی ئێرانی
ئاگرکەوتنەوەکەی حەمدانیە

**ئاگرکەوتنەوەکەی حەمدانیە**، ڕۆژی ٢٦ی ئەیلوولی ٢٠٢٣ لە قەزای حەمدانییەی سەر بە پارێزگای نەینەوا ئاگر لە ھۆڵێکی ھاوسەرگیری کەوتەوە و بەھۆیەوە نزیکەی ١٢٢ کەس گیانیان لەدەستدا و ٨٢ کەسیش برینداربوون.
## پاشخان
نزیکەی ٩٠٠ بانگھێشتکراو بەشدارییان لە ئاھەنگی ھاوسەرگیری دوو بووکی مەسیحییان کرد، زاوا ناوی ئیڤانە، بووکەکەش ناوی حەنینە، لە بنەماڵەیەکی مووسڵی لە قەزای حەمدانیە، لە ھۆڵی ھەیسەم لە کاتژمێرەکانی درەنگانی ئێوارەی ٢٦ی ئەیلوولی ٢٠٢٣. لەکاتی مەراسیمەکەدا ئاگر لە سەقفی ھۆڵەکە کەوتەوە، بەھۆی یارییە ئاگرینەکانەوە. یارییە ئاگرینەکان وزەیەکی گەرمی زۆر بەرزیان لێدەھات و لەناو ھۆڵەکەدا بەکارھێنرا، بەو پێیەی دیکۆراتی سەر سەقفی ھۆڵەکە ھەستیارە و بە گەرما و دەسووتێت، ئەمە جگە لەوەی زەوی ھۆڵەکەش زۆر سووتێنەرە، ھەروەھا ھۆڵەکە کۆگایەک لەخۆدەگرێت کە بڕێکی زۆر کحولی تێدایە.  بڵێسەی ئاگرەکە فراوانتر بوو بەھۆی ئەو کەرەستانەی سەقفی ھۆڵەکەی لێ دروستکرابوو، کە لە بنەڕەتدا مەرجەکانی سەلامەتی پێشێل کردبوو، ئەمەش بووە ھۆی بڵاوبوونەوەی ئاگرەکە بە ھەموو لاکانی ھۆڵەکە، و بووە ھۆی داڕمانی تەواوەتی سەقفەکە، و ئامادەبووان لە ژێرەوەیدا گیریان خوارد لەکاتێکدا بە دەیان کەس لەبەردەم شوێنی دەرچوونی لەناکاودا تووشی قەرەباڵغی بوون. بەھۆی ئاگرەکە ١٢٢ کەس گیانیان لەدەستدا و ٨٢ کەسی دیکەش برینداربوون.
## ماتەمینی
محەممەد شیاع سوودانی سەرۆکوەزیرانی عێراق، ماوەی سێ ڕۆژ ماتەمینی بۆ گیانی قوربانییەکان لە سەرتاسەری وڵات ڕاگەیاند، نەجم جبووری پارێزگاری نەینەوا ماتەمینی بۆ ماوەی ھەفتەیەکی تەواو ڕاگەیاند و سەرجەم ئاھەنگەکانی دواخست تا ئاگادارییەکی دیکە، جگە لە ئەنجامدانی خولەکێک بێدەنگی و ماتەمینی لە سەرجەم بەڕێوەبەرایەتی و دامودەزگاکانی پارێزگای نەینەوا.
## سەرچاوەکان
پاسپۆرتی ڕووسی

**پاسپۆرتی ڕووسی** () بەڵگەنامەیەکی گەشتیاری یاساییە کە دەدرێت بە ھاووڵاتیانی ڕووسیا بۆ مەبەستی گەشتکردن بۆ دەرەوەی وڵات.

لە ئێستادا ڕووسیا دوو جۆر پاسپۆرت دەردەکات، پاسپۆرتی ئاسایی و پاسپۆرتی ئەلیکترۆنی.
وێنۆک|500px|right|ئەو وڵات و خاکانەی کە چوونە ژوورەوەی بێ ڤیزە یان بە ڤیزەیان ھەیە بۆ ھەڵگرانی پاسپۆرتی ئاسایی ڕووسیا

## سەرچاوەکان

پۆل:کۆمەڵگای ڕووسی
شەڕی غەززە

**شەڕی غەززە** یان **شەڕی ئیسرائیل و حەماس**، لە فەلەستین ناسراو بە **ئۆپەراسیۆنی زریانی ئەقسا** () و لە ئیسرائیل ناسراو بە **ئۆپەراسیۆنی شمشێرە ئاسنینەکان** () ئۆپەراسیۆنێکی سەربازیی درێژخایەنە کە لەلایەن لایەنە بەرھەڵستکارە فەلەستینییەکانەوە لە کەرتی غەززە بە سەرۆکایەتیی بزووتنەوەی حەماس لەڕێگەی قۆڵی سەربازییەوە کە کەتیبەکانی شەھید عیزەدین قەسامن، دەستی پێ کردووە. لە کاتژمێرەکانی سەرەتای بەرەبەیانی ڕۆژی شەممە ٧ی تشرینی یەکەمی ٢٠٢٣، فەرماندەی گشتیی کەتیبەکان بەناوی محەممەد زەیف، دەستپێکردنی ئۆپەراسیۆنەکەی وەک وەڵامێک بۆ «پێشێلکارییەکانی ئیسرائیل لە حەوشەکانی مزگەوتی ئەقسا و ھێرشی دانیشتووانی ئیسرائیل بۆ سەر ھاووڵاتییانی فەلەستینی لە قودس و کەناری ڕۆژاوا و ناوخۆی داگیرکراو» ڕاگەیاند.

ئۆپەراسیۆنی زریانی ئەقسا بە ھێرشێکی مووشەکیی بەرفراوانی لایەنەکانی بەرخۆدان دەستی پێ کرد، ھەزاران مووشەک ئاراستەی شار و نیشتەجێ جووە جۆربەجۆرەکانی ئیسرائیل کران لە دیمۆنا لە باشوورەوە تا ھوود ھەشارۆن لە باکوور و قودس لە ڕۆژھەڵات، ئەم مووشەکانە ھاوکات بوو لەگەڵ ھێرشێکی زەمینی لەلایەن جەنگاوەران بە بەکارھێنانی ئۆتۆمبێلی چوار تایە و ماتۆر و فڕۆکەی چارۆکەدار و کۆنترۆڵی ژمارەیەک شوێنی سەربازییان کرد، بەتایبەتی لە شاری سدێرۆت و گەیشتنە ئۆفاکیم و ھێرشیان کردە سەر نێتڤۆت و لە سێ نیشینگەدا شەڕی توندیان کرد و لە نیشینگەی دیکە. ھەروەھا ژمارەیەک سەربازیان گرت کە کشێندرانەوە بۆ غەززە، ئەمە جگە لەوەی دەستیان بەسەر کۆمەڵێک ئۆتۆمبێلی سەربازیی ئیسرائیلدا گرت.

بە درێژایی شەڕەکە، ناڕەزایەتی بەرفراوانی جیھانی ھەبووە، و داوای ئاگربەستیان کردووە. ئیسرائیل و ئەمریکا لە ئاستی نێودەوڵەتیدا بێباک بوون سەبارەت بە بانگەوازەکان بۆ ئاگربەست. لە میانی ئاگربەستێکی حەوت ڕۆژەدا، ١٠٥ بارمتەی ئیسرائیلی و بیانی بە ٢٤٠ زیندانی فەلەستینی ئاڵوگۆڕ کران، ئەمەش بە کاریگەری ناڕەزایەتی بەشێک لە وڵاتانی جیھان بۆ شەڕەکە. پشتیوانییە سەربازی و دیپلۆماسییەکانی ئەمریکا بۆ ئیسرائیل لە کاتی شەڕدا، لەلایەن گرووپەکانی مافی مرۆڤەوە ئیدانە کراوە. لە وەڵامی پشتیوانی ئەمریکا لە ئیسرائیل، میلیشیاکانی سەر بە ئێران ھێرشیان کردە سەر بنکەکانی ئەمریکا لە عێراق و سووریا و ئوردن. ھەروەھا ئەمریکا و بەریتانیا و وڵاتانی دیکەی ھاوپەیمان، لەگەڵ بزووتنەوەی حووسییەکانی یەمەن تووشی ناکۆکی بوون، ئەوەش دوای ئەوەی حووسییەکان ھێرشیان کردە سەر کەشتییە بازرگانییە مەدەنییەکان لە دەریای سوور، بە بیانووی بوونی پەیوەندی بە ئیسرائیلەوە.

## سەرچاوەکان

## بەستەرە دەرەکییەکان

پۆل:کێشەی ئیسرائیل و فەلەستین
پۆل:ئیسرائیل
پۆل:فەلەستین
پۆل:شەڕەکان
پۆل:شەڕەکانی ئێران
پۆل:شەڕەکانی فەلەستین
پۆل:ململانێی بریکاریی ئێران و ئیسرائیل
پۆل:ململانێی غەززە-ئیسرائیل
ڕەوا مەجید

**ڕەوا مەجید** (١٢ی تەممووزی ١٩٨٦، ناسراو بە ڕێوییە کوردەکە (بە سوێدی: Kurdiska räven)، تاوانبارێکی سوێدییە لە ئۆپسالا گەورە بووە، بەڵام لە ساڵی ٢٠١٨ەوە دانیشتووی تورکیایە. گومانی لێدەکرێت سەرکردەی سەرەکی ڕێکخراوی تاوانکاریی سوێدی فۆکسترۆت بێت، کە پەیوەندی بە چەندین تەقەکردن و تەقینەوەوە ھەیە لە سوێد، بەتایبەتی لە ناوچەکانی ستۆکھۆڵم و ئۆپسالا، کە زۆرجار لەلایەن منداڵانەوە ئەنجامدەدرێت. قوربانییەکان منداڵ و کەسوکاری تاوانبارانی ڕکابەر و ھاوڕێیانی پێشووی مەجید و ھەروەھا قوربانیی نەخوازراو بوون. لە ھەمان کاتدا لەگەڵ چەند باندێکی تاوانکاری دیکە و ئەندامانی پێشووی فۆکسترۆت لە ململانێدایە. ناوبراو لە مانگی ئابی ٢٠٢٠ەوە بە تاوانی ماددە ھۆشبەرەکان و ئامادەکاری بۆ کوشتن لەسەر ئاستی نێونەتەوەییدا داواکراوە، ھەروەھا یەکێکە لە زۆرترین ئەو تاوانبارانەی کە داواکراون لە سوێد.      

## ژیان
دایک و باوکی مەجید خەڵکی باشووری کوردستانن، بەڵام لە ئێران لەدایکبووە، لەکاتی شەڕی ئێران و عێراقدا لە عێراقەوە ھەڵھاتن بۆ سوێد. خێزانەکەی لە شاری ئۆپسالا لە سوێد نیشتەجێ بوون کاتێک لە تەمەنی یەک مانگیدا بوو.
### ڕاگواستن بۆ تورکیا
دوای ئەوەی ڕەوا مەجید سزایەکی درێژخایەنی بەسەردا سەپێنرا ئامۆزاکەی کوژرا. بەھۆی پەرەسەندنی ئەو مەترسییانەی کە مەجید تووشی بوو، لە ھاوینی ٢٠١٨دا لەلایەن دەسەڵاتدارانی سوێدەوە ڕێگەی پێدرا سوێد بەجێبھێڵێت، سەرەڕای ئەوەی لەژێر چاودێریدا بوو، بەڵام لەو کاتەوە لە تورکیا نیشتەجێیە. ناوبراو توانی لە ساڵی ٢٠٢٠ لە ڕێگەی پرۆگرامی ڤیزەی زێڕینی تورکیاوە ڕەگەزنامەی تورکیا لە بەرامبەر وەبەرھێنان بکڕێت، سەرەڕای ئەوەی لەلایەن ئینتەرپۆلەوە داواکراوبوو. و لە لایەن سوێدەوە داوای ڕادەستکردنەوەی ڕەوا مەجید لە تورکیا کراوە، بەڵام تورکیا پێداگرە لەسەر ڕادەستنەکردنەوەی ھاووڵاتیان ئەگەر لە تورکیا تاوان ئەنجام نەدەن یان دوو ڕەگەزنامەیان ھەبێت. 

پۆلیسی سوێد زانیاری ھەواڵگری سەبارەت بە ئۆپەراسیۆنی گرتنی مەجید لەگەڵ پۆلیسی تورکیادا ھاوبەش کرد، لە بەرزترین ئاستدا، بەڵام زانیاری ھەواڵگری لە ساڵی ٢٠٢٢دا بۆ ئەندامانی تۆڕی تاوانکاری فۆکسترۆت دزەپێکرا، بەگوێرەی پۆلیسی سوێد بەم شێوەیە ئۆپەراسیۆنەکە ئەستەم بووە. لە مانگی ئەیلوولی ساڵی ٢٠٢٣ جێگری سەرۆک وەزیرانی سوێد ھەڕەشەی ئەوەی کرد کە ئەگەر مەجید ڕادەست نەکرێتەوە ھاوکارییە داراییەکانی سوێد بۆ تورکیا ڕادەگرێت، بەڵام دواتر لە بەیاننامەکەی پاشگەز بووەوە. لە مانگی ئەیلوولی ساڵی ٢٠٢٣، پێدەچێت ڕەوا مەجید بە گەشتنامەیەکی ساختەی ئیتاڵییەوە ھەوڵی جێھێشتنی تورکیا بدات.  پاشان پڕۆسەیەکی یاسایی دژی مەجید لە تورکیا دەستی پێکرد، لەوێ دەسەڵاتدارانی تورکیا دەستیان بە لێکۆڵینەوە کرد لەوەی کە ئایا ناوبراو بەڵگەنامەی ساختەی بەکارھێناوە یاخود نا.

## سەرچاوەکان

پۆل:لەدایکبووانی ١٩٨٦
پۆل:کوردەکانی باشووری کوردستان
پۆل:کوردەکانی سووید
پۆل:زیندووان
پۆل:کوردەکانی باکووری کوردستان
پۆل:کوردەکانی سەدەی ٢١ەم
ئاڵای عێراق

**ئاڵای عێراق** () سێ ھێڵی ئاسۆیی سوور و سپی و ڕەشی یەکسان لە ئاڵای ئازادی عەرەبی لەخۆدەگرێت و لە ناوەڕاستدا دەستەواژەی «اللە اکبر» (خودا گەورەترینە) بە زمانی عەرەبی بە ڕێنووسی کوفی نووسراوە.

ئەم سێ ڕەنگە بنەڕەتییە لە دوای پەسەندکردنییەوە لە ٣١ی تەممووزی ١٩٦٣ بەکارھاتووە، لەگەڵ چەندین گۆڕانکاری لە ھێما سەوزەکان لە ھێڵە سپییەکانی ناوەڕاستدا؛ نوێترین وەشانی کە لە ٢٢ی کانوونی دووەمی ٢٠٠٨ پەسەند کراوە ھەڵگری *تەکبیرە* کە بە سەوزی تۆخ ڕەنگ کراوە و سێ ئەستێرە سەوزەکە لابراوە کە لە ساڵی ١٩٦٣ەوە ھەبوون.

ھەرێمی کوردستانیش وەک ناوچەیەکی خۆبەڕێوەبەری لە ناو عێراقدا بە حکوومەت و پەرلەمان و سەرۆک و سوپای خۆیەوە لە ساڵی ١٩٩٢ سەری ھەڵدا. ئاڵایەکی جیا بەکاردەھێنێت کە بە ئاڵای کوردستان ناسراوە و لە ساڵی ١٩٩٢ پەسەندکراوە.
## سەرچاوەکان

پۆل:ئاڵا نیشتمانییەکان
ناوچەی زەرداو

## تورەگەی زراو
بریتییە لە ئەندامێکی شێوە ھەرمێیی، دەکەوێتە خوارەوەی جگەر، فەرمانی کۆکردنەوە و خەست کردنەوەی ئەو زەرداوەیە کە جگەر دەریدەداو لە کاتی پێویست دەیڕژێنێ بۆ ناو دوازدە گرێ.

لەھەرە گرفتە تەندروستییە باوەکانی زراو بوونی بەردە لە تورەگەی زراو، ھەنێک جار ئیتیھاب کردن وبوونی گۆشتی زیادە، ھەندێک جار خاو بوون لە ڕژانی ئەو زەرداوەی کۆی کردووەتەوە. بەرد یەکێکە لە نەخۆشییە باوەکان کە کاریگەری لەسەر کیسی زراو و کەناڵی سەرەکی زەرداو ھەیە.

بەرد لەوانەیە ببێتە ھۆی ئازارێکی درێژخایەن و سەختی ھەرسکردن و ئاوسان بەتایبەتی لەکاتی خواردنی خۆراکە چەورەکان، نیشانەکانی لە ئەنجامی ھەوکردن درێژخایەنی زراو یان سەختی گرژبوونی بێت، و ئەگەر زۆری خایەند و زیاتر بوو لەوانەیە نەخۆش دووچاری ھەوکردنێکی زۆری زراو بووبێت.

بەڵام بەردی بچووک لەوانەیە لە ڕێگای کەناڵی زەرداوەوە بڕوات بۆ دوازدە گرێ دەبێتە ھۆکاری سک ئێشان (قۆلنج) و ئەگەر داخرا ئەوە دەبێتە ھۆکاری زەردبوونی چاو و پێست، زۆر جار پێویستی بە پێنۆڕی سەرەوە ھەیە بۆ دەرھێنان بەرد و زمانی کەناڵ لە نێو دوازدە گرێ، بەڵام ئەگەر بووە ھۆکاری داخستنی کەناڵی پەنگریاس لە شوێنی پێکەوە بەستنیان لەگەڵ کەناڵی زەرداو ئەمە دەبێتە ھۆی ھەوکردنی پەنکریاس.

ئەمانەی سەرەوە ھەموویان پێویستیان بە لابردانی زراو و پشکنینی کەناڵی زەرداو و لابردنی بەردەکان ھەیە کە ئەمەش بە ڕێگای پێنۆڕەوە دەبێت.

لەبەر ئەوەی زراو ئەندامێکی سەرەکی نییە بۆ بەردەوامی ژیان و ھەموو مرۆڤێک دەتوانی بژیت بەبێ زراو. لە ھەموو بارەکانی نەخۆشی زراو چارەسەری بنبڕی بریتییە لە ھەڵگرتنی زراوەکە بە نەشتەرگەری.

## نیشانەکانی بەردی زراو
# سەرەتا ھیچ نیشانەیەکی نییە، کاتێک نیشانەکانی دەست پێ دەکات بەردێک یان زیاتر لەشوێنی خۆی بجولێ ئازار دەست پێدەکات.
# لەکاتی خواردنی چەوری ئازارت دەبێت چەند دەقەیەک یان چەند کاتژمێرێک دەبێ ئەگەر چەند کاتژمێرێک بوو پێویستە بەخێرایی نەشتەرگەری بۆ بکرێت.
# ئارەقەو دلی تێکەل دەبێت.
# زەرد ھەڵگەرانی پێست و چاو، تای بەرزدەبێتەوە.
# ئازارت دەبێ لەناوەراستی سک یان سەرەوەی سک، یاخود سەرەوەی ڕاستی سک.
## کێ زیاتر تووشی بەردی زراو دەبێت
# ئەوانەی قەلەون و کێشیان زیادە.
# زیاتر ژن تووشی دەبن بە بەراورد بە پیاوان.
٣- ئەوانەی زیاتر تەمەنیان ٤٠ سال بەرەو سەرەوەیە.
# ئەو ژنانەی دوگیانن.
# ئەوانەی نەخۆشی کۆلۆن یان ھەبێت یان ئیلتیھابی کۆلۆن یان ھەبێت.
# کەمی وەرزش و کەمی جوولە زیاتر ئەگەری ھەیە تووشی ئەم نەخۆشییە بیت.
# ئەوانەی پاش نەشتەرگەری کێشیان کەم دەکات.
# ئەو کەسانەی دەرزی ceftriaxone بەکاردێنن تووشی دەبن.
٩- ئەوانەی لەداھاتو تووشی نەخۆشی شەکرە جۆری ٢ دەبن.
١٠- ئەو ژنانەی ھۆرمۆنی ئیسترۆجین بەرێژەکی زۆر وەردەگرن.
داواکاریی قەتەر بۆ میوانداریکردنی جامی جیھانیی فیفای ٢٠٢٢

**داواکاریی قەتەر بۆ میوانداریکردنی جامی جیھانیی فیفای ٢٠٢٢** داواکارییەکی سەرکەوتووی قەتەرە بۆ میوانداریی جامی جیھانیی فیفای ٢٠٢٢، کە ژمارەی دانیشتوانی ٢ ملیۆن کەسە. قەتەر یەکەم وڵاتی عەرەبییە کە میوانداریی جامی جیھانی دەکات. محەممەد حەمەد ئال سانی کوڕی میری قەتەر سەرۆکی لیژنەی داواکارییەکە بوو. قەتەر داواکارییەکەی بە داواکاری جیھانی عەرەب نمایش دەکرد، ئەمەش بووە ھۆی پاڵپشتی ئەندامانی کۆمکاری عەرەبی لە داواکەی، ھەروەھا داواکەی وەکو پردێک بۆ نزیککردنەوەی وڵاتانی عەرەبی و ڕۆژئاوا دادەنا.

لە ١٧ی تشرینی دووەمی ٢٠١٠، قەتەر یارییەکی دۆستانەی بۆ بەڕازیل و ئەرژەنتین لە یاریگای نێونەتەوەییی خەلیفە ڕێکخست، کە ئەرژەنتین بە تاکە گۆڵێکی مێسی لە کاتی زیادکراو یارییەکەی بردەوە.

سێپ بلاتەر سەرۆکی پێشووی فیفا لە مانگی نیسانی ٢٠١٠ ڕایگەیاند "٢٢ وڵاتی عەرەبی ھەن و تا ئێستا ھیچ ھەلێکی میوانداریکردنی پاڵەوانییەتیەکەیان پێنەدراوە". ھەروەھا لە ستایشی قەتەردا ڕایگەیاند "یەکەمجار کە ھاتم بۆ قەتەر، ٤٠٠ ھەزار کەس بوون، ئێستا زیاتر ١.٦ ملیۆنە. لەڕووی ژێرخانەوە، بتوانێت میوانداریی یارییە ئاسیاییەکانی ٢٠٠٦ بکات، کە زیاتر لە ٣٠ یاریی پیاوان و ئافرەتانی ھەیە، ئیتر ھیچ پرسیارێکی نەھێشتووەتەوە".

لە ٢ی کانوونی یەکەمی ٢٠١٠، فیفا قەتەری وەکو خانەخوێی جامی جیھانیی فیفای ٢٠٢٢ ڕاگەیاند.

## کارنامە

## یاریگا پێشنیارکراوەکان

## لیژنە و دەستەکانی سەرپەرشتیار
### لیژنەی داواکاری

### لیژنەی باڵای پڕۆژەکان

## بودجە

## ناکۆکییەکانی میوانداریکردنی قەتەر

## ھاوکارانی فەرمی داواکاری

پۆل:داواکارییەکانی میوانداریی جامی جیھانیی فیفای ٢٠٢٢
عەلی بەردەشانی

**عەلی بەردەشانی** (نزیکەی ١٧٦٧ - ١٨٠٩) شاعیرێکی کورد بوو.

## سەرچاوەکان
کەتبان

**کەتبان** گوندێکە لە ناوچەی کۆسار، شارستانی سەڵماس، پارێزگای ئازەربایجانی ڕۆژاوا، ئێران. بەپێی سەرژمێریی ساڵی ٢٠١٦، ژمارەی دانیشتووانی ٣٠٠ کەس بووە.

## سەرچاوەکان

پۆل:ناوچەی نیشتەجێبوون لە شارستانی سەڵماس
ناوچەی کۆسار

**ناوچەی کۆسار** یان **ناوچەی کووھسار** یەکێک لە ناوچەکانی شارستانی سەڵماس لە پارێزگای ئازەربایجانی ڕۆژاوا لە ڕۆژھەڵاتی کوردستان و ئێرانە. ناوەندی ئەم ناوچەیە گوندی کەتبانە. ژمارەی دانیشتووانی ئەم ناوچەیە لە ساڵی ٢٠١٦، بەرامبەر لەگەڵ ٢٧،٩١٦ کەس لە ٦،٢٩٩ خێزاندا بووە.

## دانیشتووان
ژمارەی دانیشتووانی ناوچەی کۆسار لە ساڵی ٢٠٠٦دا بەرامبەر لەگەڵ ٣١،٠٠٩ کەس لە ٥،٣٢٤ خێزاندا بووە، کە ھەموویان کوردن و لە ئیسلامی سوننە پەیڕەوی دەکەن.
## سەرچاوەکان

پۆل:ناوچەکانی پارێزگای ئازەربایجانی ڕۆژاوا
پۆل:شارستانی سەڵماس
پۆڵای ژەنگنەھێن

**پۆڵای ژەنگنەھێن** یان **پۆڵای دژەژەنگ** داڕشتەیەک ئاسنە کە بەرگەی ژەنگ و داخوران دەگرێت. داگری لانیکەم ١٠٫٥٪ کرۆمە.

## سەرچاوەکان

## بەستەرە دەرەکییەکان

پۆل:پۆڵای ژەنگنەھێن
پۆل:داھێنانە ئینگلیزییەکان
پۆل:ماددەکانی بینا
پۆل:داڕشتەکانی کرۆم
مۆزەخانەی ئیبسن (ئۆسلۆ)

**مۆزەخانەی ئیبسن** دوا ماڵی شانۆنامەنووس ھێنریک ئیبسن داگیر دەکات. دەکەوێتە نزیک کۆشکی شاھانە لەسەر دەروازەی ھێنریک ئیبسێنس (شەقام) لە ئۆسلۆی نەرویج.مۆزەخانەکە داخراوە؛ بەڵام سەبارەت بە ئەگەری کراوەیی مۆزەخانەکە لە ھاوینی ٢٠٢٣: حکوومەت داواکارییەکی پێشکەش کراوە (تا ١١ی ئازاری ٢٠٢٣)، بۆ دابینکردنی دارایی.

## سەرچاوەکان

پۆل:مۆزەخانەکان لە ئۆسلۆ
کیڵنێت

**کیڵنێت** () گرووپێکی ھاککەری ڕووسین کە کاریان ھێرشکردنە سەر ماڵپەڕە حوکومییەکان و کۆمپانیا تایبەتەکانە لە نێویاندا ماڵپەڕە حکومییەکانی وڵاتانی ناتۆ، گرووپەکە لە دەوروبەری مانگی ئازاری ٢٠٢٢ دامەزراوە.

## ئاگادارییەکانی پێنج چاو
ھاوپەیمانی ھەواڵگریی پێنج چاو لە مانگی نیسانی ٢٠٢٢ ھۆشدارییەکی لەسەر گرووپەکانی ڕووسیا، لەنێویاندا کیڵنێت، بڵاوکردەوە.

## ھێرشەکان
### [[ڕۆمانیا]]
کیڵنێت لە پشت ھێرشەکانی سەر ماڵپەڕەکانی حکوومەتی ڕۆمانیا بوو کە لە ٢٩ی نیسانی ٢٠٢٢ تا ١ی ئایاری ٢٠٢٢ ئەنجامدرا.

### [[مۆلدۆڤا]]
تەقینەوەکان لە ترانسنیستریا، خزمەتگوزاری زانیاری و ئاسایشی کۆماری مۆڵدۆڤا ڕای گەیاند کە گرووپی ھاککەری کیڵنێت زنجیرەیەک ھێرشی ئەلیکترۆنییان لە دەرەوەی وڵاتەوە بۆ سەر ماڵپەڕەکانی دەسەڵات و دامەزراوە فەرمییەکانی مۆڵدۆڤا دەستپێکردووە. ئەمەش چەند ڕۆژێک دوای ھێرشکردنە سەر ماڵپەڕە ڕۆمانییەکان بوو.

### [[کۆماری چیک]]
کیڵنێت بەرپرسیارێتی ھێرشەکانی سەر وێب سایتەکانی دامەزراوە دەوڵەتییەکانی چیکی لە نیسانی ٢٠٢٢ گرتە ئەستۆ.

### [[لیتوانیا]]
گرووپەکە بەرپرسیارێتی ھێرشەکانی دژی ژێرخانی تۆڕەکانی لیتوانیا لە ئەستۆ گرت. ئاماژەیان بەوەشکردووە، ھێرشە ئەلیکترۆنییەکانی سەر لیتوانیا وەک تۆڵەسەندنەوەیەک بووە لەوەی کە گواستنەوەی کاڵاکانی بۆ ناوچەی کالینینگرادی ڕووسیا ڕاگرتووە.

### [[نەرویژ|نەرویج]]
گرووپەکە لە ڕێگەی ھێرشە جۆراوجۆرەکانی DDoS لە ٢٨ی حوزەیرانی ٢٠٢٢ ڕێکخراوەکانی نەرویجی کردە ئامانج. دەسەڵاتی ئاسایشی نیشتمانی نەرویج دەڵێت ھیچ زانیارییەکی تایبەت نەبراوە.

### [[ویلایەتە یەکگرتووەکانی ئەمریکا|ویلایەتە یەکگرتووەکان]]
لە ١ی ئابی ٢٠٢٢، گرووپەکە و دامەزرێنەرەکەی بەناوی "Killmilk" بەرپرسیارێتی ھێرشێکی ئەلیکترۆنییان بۆ سەر کۆمپانیای بەرگریی ئەمریکیی لۆکھید مارتن گرتە ئەستۆ، وەک تۆڵەسەندنەوەیەک کە سیستەمی ھایمارس درا بە ئوکراینا. گرووپەکە ڕای گەیاند کە کۆمپانیای لۆکھید مارتن "سپۆنسەری ڕاستەقینەی تیرۆری جیھانییە" و "بەرپرسە لە مردنی ھەزاران و ھەزاران مرۆڤ" کیلمیلک وتی؛ ھێرشەکە سیستەمی بەرھەمھێنانی لۆکھید مارتن و ھەروەھا زانیارییەکانی سەبارەت بە کارمەندانی کۆمپانیاکە کردووەتە ئامانج بۆ ئەوەی "گۆشەگیرییان بکات و لە سەرانسەری جیھاندا لەناوببرێن!". لە ١٠ی تشرینی یەکەمی ٢٠٢٢ ھێرش کرایە سەر چەندین ماڵپەڕی فڕۆکەخانەی ئەمریکا.

## سەرچاوەکان

پۆل:لەشکرکێشی ڕووسیا بۆ سەر ئوکراینا ٢٠٢٢
پۆل:ھاککردن لە دەیەی٢٠٢٠
پۆل:باندەکانی ھێرشی ئەلیکترۆنی
گوجان

**گوجان** یەکێکە لە شارەکانی شارستانی فارسان لە سنووری چوارمەحاڵ و پارێزگای بەختیاری، ئەم شارە ٣٤ کیلۆمەتر لە شارکوردەوە دوورە و بە شاری فارسانەوە بەستراوەتەوە.

## سەرچاوەکان

پۆل:شارەکانی پارێزگای چوارمەحاڵ و بەختیاری
پۆل:وتارەکان بە بەستەرە دەرەکییە مردووەکان
پۆل:ئەو پۆتانانەی لەسەر ویکیدراوە ھەن
ئیتامار بن گڤیر

[وێنۆک|ئیتامار بن گڤیر بە یاوەری باروچ مارزل لە خۆپیشاندانێکدا لە [ئورشەلیم|قودس دژی ئاگربەست لەگەڵ غەززە. لە ١٥ی تەممووزی ٢٠١٤]]
**ئیتامار بن گڤیر** ().   (٦ی ئایاری ١٩٧٦) سیاسەتوانێکی ڕاستڕەوی توندڕەوی ئیسرائیلییە، لە ٢٩ی کانوونی یەکەمی ٢٠٢٢ەوە پۆستی وەزیری ئاسایشی نیشتمانیی ئیسرائیلی بەدەستەوەیە، بۆ یەکەمجار لە ساڵی ٢٠٢١ بە ئەندامی کنێست ھەڵبژێردرا، پێش ئەوەش ڕاوێژکاری میدیا بووە بۆ ئەندامی پێشووی کنێست بەناوی مایکڵ بن ئاری، و وتەبێژی فەرمی بزووتنەوەی بەرەی نیشتمانیی جوولەکەکانە. لە ماوەی ژیانی سیاسیدا پەنجا تۆمەت لە دژی تۆمارکرا؛ ھەشت لەوانە تاوانن، لەگەڵ ئاژاوەگێڕی، تێکدانی کاری پۆلیس، ھاندانی ڕەگەزپەرستی، پشتگیریکردنی ڕێکخراوێکی تیرۆریستی، و ھی دیکە.
## ژیان
ئیتامار بن گڤیر لە ساڵی ١٩٧٦ لە گەڕەکی «مێڤاسەرەت زایۆن»ی قودس لە دایک و باوکێکی بەڕەچەڵەک کوردی باشوور لەدایکبووە. لە تەمەنی ھەرزەکاریدا بەلای بیرۆکەی توندڕەوی ڕاستڕەودا چوو و سەرنجی ڕاکێشا و ھەر کە تەمەنی بوو بە شانزە ساڵ بوو بە ئەندامی حیزبی توندڕەوی ناسیۆنالیستی کاخ، کە لەلایەن حاخام مائیر کاھانای توندڕەوەوە سەرکردایەتی دەکرا، کە زایۆنیستێکی لەدایک بووی ئەمریکایە و دامەزرێنەری کۆمەڵەی بەرگری جوولەکەکان بوو، کە بەرپرسیار بوو لە پلاندانان بۆ تەقینەوە لەسەر خاکی ئەمریکا، ھەروەھا ھێرشکردنە سەر عەرەب و جوولەکە «میانڕەوەکان» لە ئیسرائیل، و ئەمریکا بەردەوام بزووتنەوەی کاھانیستەکەی وەک گرووپێکی تیرۆریستی دەستنیشان کردووە. کاتێک ئیتامار تەمەنی گەیشتە ١٨ ساڵ سوپای ئیسرائیل بەھۆی پێشینەی تاوانکارییەوە ئامادەنەبوو وەربگرێت.

## ھەڵبژاردنەکانی کنێست
ڕۆژنامەی عیبری ھارێتز سەرکەوتنی بن گڤیر و حیزبەکەی لە ھەڵبژاردنی کنێست کە لە تشرینی دووەمی ٢٠٢٢ بەڕێوەچوو بە «ڕۆژێکی ڕەش لە مێژووی ئیسرائیل» وەسفی کرد.

## ھۆشدارییەکانی سەرۆک کۆماری ئیسرائیل
ئیسحاق ھێرزۆگ سەرۆکی ئیسرائیل لە تۆمارێکی دەنگی دزەپێکراودا تێیدا پەرلەمانتار ئیتامار بن گڤیری ئاگەدارکردەوە، ھێرزۆگ باسی لەو کێشانە کرد کە ڕەنگە حکوومەتی داھاتووی ئیسرائیل ڕووبەڕووی ببێتەوە سەبارەت بە مزگەوتی ئەقسا بەھۆی بن گڤیرەوە و وتی: کە «ھەموو جیھان لێی دەترسێت».

## سەرچاوەکان

پۆل:لەدایکبووانی ١٩٧٦
پۆل:پارێزەرانی ئیسرائیلی
پۆل:زیندووان